ņemot vērā, ka 3. izdevumu kategorijā nav nekādas rezerves, minētajam saistību apropriāciju palielinājumam nepieciešams izmantot neparedzēto izdevumu rezervi EUR 240,1 miljona apmērā, pēc tam, kad ir ņemta vērā EUR 9,9 miljonu pārdale no Eiropas Zāļu aģentūras (EMA) Londonā, kas notika EUR/GBP kursa izmaiņu dēļ. Komisija ierosināja pilnīgi kompensēt šo līdzekļu izmantošanu 2016. gadā no nepiešķirtajām rezervēm 5. izdevumu kategorijā “Administrācija”.

Komisija ierosina apvienot AMIF līdzekļu daļējo papildināšanu (EUR 130 miljonu apmērā) ar Iekšējās drošības fonda robežu atzara (“IDF – Robežas”) stiprināšanu par 70 miljoniem saistību apropriācijās, lai reaģētu uz iesniegtajiem vai gaidāmajiem neatliekamās palīdzības pieprasījumiem, jo īpaši no Bulgārijas. Šajā ierosinājumā ņemts vērā, ka ISF ārkārtas palīdzība, kas patlaban ir pieejama 2016. gada budžetā, ir jau gandrīz pilnīgi izmantota.

Ņemot vērā pašreizējo stāvokli attiecībā uz to, kā tiek īstenoti abi Padomes lēmumi par bēgļu pārvietošanu, to, ka 2016. gada oktobrī paredzēts pieņemt ierosinātos grozījumus otrajā Padomes lēmumā, kas saistīts ar papildu prasību pārmitināt līdz 54 000 personu, kā arī pastāvīgo spiedienu, ar ko saskaras ES ārējās robežas, Komisija uzskata, ka AMIF līdzekļu daļēja papildināšana EUR 130 miljonu apmērā saistību apropriācijās ir vajadzīga, lai fonds varētu reaģēt uz citām iespējamām likumīgām prasībām šajā nestabilajā jomā 2016. gada pēdējā ceturksnī.

Pirmās divas finansējuma daļas jaunajam instrumentam, ar ko nodrošina ārkārtas atbalstu Savienībā un kas minēts iepriekšējā iedaļā, tika darītas pieejamas no Patvēruma, migrācijas un integrācijas fonda (AMIF).

Par pirmo daļu EUR 100 miljonu apmērā saistību apropriācijās līgumi bija pilnīgi noslēgti 2016. gada augustā, un sagaidāms, ka par 75 % no otrās daļas līgumi tiks noslēgti septembra beigās. Tādējādi pēdējam gada ceturksnim ir pieejami tikai EUR 25 miljoni, kas nebūtu pietiekami, ja notiktu pēkšņas izmaiņas migrācijas plūsmās.

Jaunais instruments ārkārtas atbalstam Savienībā tika izveidots 2016. gada martā, lai sniegtu finansiālu atbalstu dalībvalstīm, kas saskaras ar ārkārtas situāciju, kura pārsniedz to organizatoriskās spējas un kurā lielam skaitam cilvēku ir vajadzīga neatliekama humānā palīdzība.

Attiecībā uz ieņēmumiem šajā BGP ietverta arī tradicionālo pašu resursu (t. i., muitas nodokļi un cukura nozares nodeva) un PVN un nacionālā kopienākuma (NKI) bāzu prognožu pārskatīšana un attiecīgo Apvienotās Karalistes korekciju ieplānošana budžetā, kā arī to finansēšana, kas rada izmaiņas pašu resursu ieguldījuma ES budžetā sadalē starp dalībvalstīm.

4.Samazināt maksājumu apropriāciju līmeni par EUR 7284,3 miljoniem, galvenokārt budžeta pozīcijās 1.b izdevumu kategorijā “Ekonomiskā, sociālā un teritoriālā kohēzija” un mazākā apjomā 2. izdevumu kategorijā “Ilgtspējīga izaugsme – dabas resursi” un 3. izdevumu kategorijā “Drošība un pilsoniskums”, kā arī no rezerves palīdzībai ārkārtas gadījumos, pēc tam, kad ir ņemta vērā līdzekļu pārdale, kas ierosināta vispārējā pārvietojumā (DEC 23/2016).

2.4.Neparedzētās izdevumu rezerves saistībām izmantošana

2016. gada budžeta 3. izdevumu kategorijā apstiprinātās saistību apropriācijas pārsniedz atbilstīgos izdevumu griestus, un tādēļ šajā un 4. izdevumu kategorijā “Globālā Eiropa” jau bija vajadzīgs pilnīgi (EUR 1530 miljonu apmērā) izmantot elastības instrumentu saskaņā ar DFS regulas 11. panta 2. punktu.

Tāpēc 2016. gadā neparedzēto izdevumu rezerve ir vienīgais pieejamais instruments, ar ko risināt iepriekš minētās papildu vajadzības 3. izdevumu kategorijā. Ņemot vērā EUR 9,9 miljonus saistību apropriācijās, kas pieejamas pārvietojumam no Eiropas Zāļu aģentūras, Eiropas Komisija ierosina izmantot neparedzēto izdevumu rezervi EUR 240,1 miljona apmērā, lai pilnīgi kompensētu 2016. gadā nepiešķirto rezervi 5. izdevumu kategorijā, neskarot rīcības brīvību attiecībā uz nākamajiem gadiem.

Budžeta pozīcija Nosaukums Saistību apropriācijas 17 03 12 01 Savienības ieguldījums Eiropas Zāļu aģentūrai -9 900 000 Kopā -9 900 000

3.ESIF Garantiju fonda finansējums: atjaunināts profils

Komisijas priekšlikums pagarināt Eiropas Stratēģiskā investīciju fonda (ESIF) darbības termiņu līdz 2020. gadam paredz finanšu plānojumā noteiktā saistību profila atjauninājumu: Komisija 2016. gadā ierosina pārorientēt EUR 73,9 miljonus ESIF garantiju fonda finansēšanai (budžeta 01 04 05. pants), pārvietojot šo summu no finanšu instrumentiem Eiropas infrastruktūras savienošanas instrumentu enerģētikas atzarā (budžeta postenis 32 02 01 04).

Summa, kas 2016. gadā tiks pārorientēta ESIF, tiks atgriezta “EISI –Enerģētika” 2018. gadā. Nav nepieciešams grozīt saistītās maksājumu apropriācijas.

Budžeta pozīcija Nosaukums Saistību apropriācijas 01 04 05 ESIF Garantiju fonda finansējums 73 908 000 32 02 01 04 Tādas vides izveidošana, kas ir labvēlīga privātā sektora ieguldījumiem enerģētikas projektos -73 908 000 Kopā 0

4.Citi precizējumi saistību apropriācijās

Pēc rūpīgas vajadzību analīzes veikšanas Komisija ierosina samazināt saistību apropriācijas par EUR 14,7 miljoniem septiņās budžeta pozīcijās:

par EUR 1,3 miljoniem ierosināts samazināt Eiropas Lauksaimniecības garantiju fonda (ELGF) finansējumu saistībā ar dažu tādu pasākumu atcelšanu, ko finansē no diferencētām apropriācijām.

Par EUR 1,4 miljoniem ierosināts samazināt izmēģinājuma projektu finansējumu, jo papildu analīzē atklājās, ka divi no projektiem, kas iekļauti 2016. gada budžetā, netiks īstenoti, jo tie attiecas uz pašreizējām iniciatīvām saistībā ar programmu “Apvārsnis 2020” (jūras nozaru izaugsme, un jo īpaši priekšlikumu konkursa tematu BG-14–2017 “Zivju krājumu, citu pelaģisko sugu un dzīvotņu uzraudzīšana un novērtēšana ar automatizētu, neinvazīvu, optoakustisku sistēmu”). Ņemot vērā, ka 1.a izdevumu kategorijā “Konkurētspēja izaugsmei un nodarbinātībai” nav pieejama rezerve, atbrīvotās saistību apropriācijas nedrīkst pārcelt no 2. izdevumu kategorijas, kurā tās tika reģistrētas.

EUR 0,4 miljonus finansējuma paredzēts samazināt Eiropas Jūrlietu un zivsaimniecības fonda (EJZF) Mazo un vidējo uzņēmumu izpildaģentūrai (EASME) galvenokārt aģentūras administratīvā budžeta samazinājuma dēļ (lēnāks darbinieku pieņemšanas darbā temps, ietaupījumi par ēku un IT izdevumiem). To pašu summu samazina maksājumu apropriācijās (skatīt turpmāk 5.2.1. iedaļu).

EUR 5 miljonus finansējuma ierosināts samazināt EJZF tiešā pārvaldībā, jo 2016. gadā ir atcelts pasākums “Kontroles kuģu, gaisa kuģu un helikopteru fraktēšana un iegāde kontroles vajadzībām”. Ir samazināta noteikta summa arī maksājumu apropriācijās (skatīt turpmāk 5.2.1. iedaļu).

Ierosināts samazināt EUR 2,9 miljonus ieguldījumu no ES budžeta darbībām biocīdu jomā, ko veic Eiropas Ķimikāliju aģentūra (ECHA), kura atrodas Helsinkos. Ienākumi no nozares bijuši lielāki, nekā paredzēts, attiecīgi samazinot nepieciešamību pēc izlīdzinošām iemaksām 2016. gadā. To pašu summu samazina maksājumu apropriācijās (skatīt turpmāk 5.2.3. iedaļu).

EUR 3,8 miljonus paredzēts samazināt attiecībā uz ilgtspējīgas zivsaimniecības partnerattiecību nolīgumiem, lai ņemtu vērā sarunu gaitu un iespējamo spēkā stāšanās datumu. Ir samazināta noteikta summa arī maksājumu apropriācijās (skatīt turpmāk 5.2. iedaļu).

Budžeta pozīcija Nosaukums Saistību apropriācijas 05 08 03 Lauksaimniecības pārskatu sistēmu pārstrukturēšana -1 250 000 08 02 77 07 Izmēģinājuma projekts – Neinvazīvas optoakustiskās zivju zemūdens noteikšanas in situ optimizācija, izmantojot zivju zemūdens observatorijas sākotnējo prototipu, nolūkā sekmēt EEZ kontrolētu krājumu novērtēšanu un labāku Jūras stratēģijas pamatdirektīvas īstenošanu -200 000 08 02 77 08 Izmēģinājuma projekts – Automatizētas neinvazīvas optoakustisko virkņtestu sistēmas izveide zivju zemūdens observatorijās nolūkā atbalstīt zivju bioloģiskās daudzveidības un citu Jūras stratēģijas pamatdirektīvā minētu rādītāju uzraudzību būtiskākajos jūras apgabalos -1 200 000 11 01 06 01 Mazo un vidējo uzņēmumu izpildaģentūra – Ieguldījums no Eiropas Jūrlietu un zivsaimniecības fonda (EJZF) -370 000 11 06 62 02 Kontrole un noteikumu izpilde -5 000 000 17 04 07 Eiropas Ķimikāliju aģentūra – Darbības biocīdu regulējuma jomā -2 870 000 40 02 41 Rezerve ilgtspējīgas zivsaimniecības partnerattiecību nolīgumiem -3 830 000 Kopā -14 720 000

5.Maksājumu apropriāciju samazinājums ikgadējā vispārējā pārvietojuma dēļ

Komisija ierosina pielāgot maksājumu apropriācijas atsevišķām budžeta pozīcijām, lai tās vairāk saskaņotu ar jaunākajām vajadzību aplēsēm, un, pamatojoties uz pieņēmumu, ka Eiropas Parlaments un Padome apstiprinās maksājumu apropriāciju izlīdzināšanu starp budžeta pozīcijām (DEC 23/2016), kas ir pieprasīta atsevišķi saskaņā ar Komisijas tā saukto „vispārējo pārvietojumu”.

Kopējais samazinājums (EUR 7286,8 miljoni) maksājumu apropriāciju līmenī, kas pieprasīts šajā BGP, galvenokārt attiecas uz 1.b izdevumu kategoriju un mazākā mērā uz 2. un 3. izdevumu kategoriju, kā arī rezervi palīdzībai ārkārtas gadījumos.